Veldwagter, nog twee vas vir stropery  (Foto: SANParke) Veldwagters het Saterdag te midde van die oorstromings in die Krugerwildtuin ŉ slag teen stropery geslaan. Volgens SANParke het veldwagters ŉ voertuig voorgekeer wat deur een van hul kollegas bestuur is. Die voertuig is deursoek en twee vermeende stropers is aangetref waar hulle onder ŉ seil weggekruip het. Daar is ook op ŉ sak afgekom met ŉ jaggeweer en toerusting wat vir stropery gebruik word. Die drie verdagtes is in hegtenis geneem en aan die Skukuza-polisie oorhandig. SANParke het gesê personeel van die wildtuin moes die afgelope paar dae bontstaan weens die oorstromings in die park, maar dat veldwagters nie sig verloor het van hul hoofverantwoordelikheid naamlik natuurbewaring en die stryd teen renosterstropery nie.